શીર્ષક: ઍન્ટાર્કટિકામાં 8 મહિના સુધી આપ એકલા જીવતા રહી શકો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
લિંડસેને જે પ્રોજેક્ટ પર કામ કરવાનું હતું, એ ડૅવિડ ઍટનબરોની નવી બીબીસી સિરીઝ 'ડાયનેસ્ટીઝ'નો ભાગ હતો. 

તેમને એક નાનકડી ટીમની સાથે ઍન્ટાર્કટિકા જવાનું હતું. 

ઍન્ટાર્કટિકામાં જે જગ્યાએ લિંડસેને રહેવાનું હતું ત્યાં શિયાળામાં ફિલ્મ શૂટ કરવી એટલે ઓછામાં ઓછા 8 મહિનાઓ માટે કેદ થઈ જવું. 

આ દરમિયાન ત્યાં જવા અથવા આવવાનું કોઈ સાધન નથી હોતું. 

ઍન્ટાર્કટિકાની પડકારજનક યાત્રા 

ત્રણ સભ્યોની તેમની ટીમ ઉપરાંત જે લોકો એ સમયે ઍન્ટાર્કટિકામાં ઉપસ્થિત હતાં, એમનામાંથી સહુથી નજીકમાં એક દક્ષિણ આફ્રિકન ટીમ હતી. 

જોકે, તેમનો બૅઝ કૅમ્પ કેટલાય કિલોમીટર દૂર હતો. 

લિંડસેને એ ઘડી યાદ છે, જયારે તેમણે પોતાની પાર્ટનર બૅકીને આ ફિલ્મ પ્રોજેક્ટ વિશે વાત કરી હતી. 

પહેલાં તો તેઓ ગભરાઈ ગયાં હતાં. ઍન્કાર્કટિકા જવાની તેમને સ્પષ્ટ ના પાડી દીધી હતી. 

જોકે, લિંડસેએ તેને સમજાવ્યું કે ઍમ્પેરર પૅન્ગ્વિનને કૅમેરાથી શૂટ કરવા એમનું સપનું હતું. આખરે બે સપ્તાહ પછી તેને જવાની પરવાનગી મળી ગઈ. 

બૅકી પણ ટીવીની દુનિયા સાથે જોડાયેલાં છે. તેમને ખબર હતી કે પરિસ્થિતિ ગમે તે હોય અને આવવા-જવામાં ભલે ગમે તેટલી મુશ્કેલીઓ હોય, લિન્ડસે કોઈ રસ્તો કાઢી જ લેશે. 

બંને છ વર્ષથી સાથે રહેતાં હતાં. મુસાફરી પર નીકળતાં પહેલાં લિંડસે અને બૅકીએ લગ્ન કરી લીધું. 

કોઈ નવ પરિણીત યુગલ એકબીજાથી 15,000 કિલોમીટર દૂર રહે એ વિચારી પણ શકાય એવું નથી. 

જોકે, તેમણે ગાંઠ વાળી લીધી હતી કે ગમે તે ભોગે તેઓ આ કાર્ય પૂર્ણ કરશે જ.

પરિવારની જુદાઈ 

ઍન્ટાર્કટિકા રવાના થતાં પહેલાં લિંડસેને પ્રી-ફિલ્મિંગ ઇમર્જન્સી ટ્ર્રેનિંગ માટે ઑસ્ટ્રેલીયા જવું પડ્યું, જ્યાં ૩૦૦૦ મીટરની ઊંચાઈ પર તેમનો ટ્રેનિંગ કૅમ્પ હતો.

આ દરમિયાન લિંડસેને એક મૅસેજ મળ્યો, જેમાં બૅકીએ તેમને ફોન કરવાનું કહ્યું હતું. 

તેઓ કહે છે, "પ્રમાણિકતાથી કહું તો મેં વિચાર્યું પણ નહોતું. મને ભરોસો નહોતો કે મારી પાસે ફોન નેટવર્ક પણ હોઈ શકે. મેં પૂછ્યું કે શું ચાલી રહ્યું છે તો તેણે પોતે ગર્ભવતી હોવાની મને વાત કરી." 

લાંબી દલીલ અને ચર્ચા બન્નેએ નક્કી કર્યું કે ભલે પોતાનાં પહેલાં બાળકના જન્મ વખતે લિંડસેને હાજર રહેવાની તક ના મળે, તેઓ 'ડાયનેસ્ટીઝ'ની ટીમની સાથે ઍન્ટાર્કટિકા જશે જ.

જાદુઈ દુનિયા 

ઍન્ટાર્કટિકા દુનિયાનો સહુથી ઠંડો ખંડ છે. અહીંયા તેજ તોફાની પવનો ફૂંકાતા રહે છે.

આ વિશાળ ખંડ 140 લાખ ચોરસ કિલોમીટરમાં પ્રસરેલો છે. 

ઉનાળામાં દરમિયાન...